Futurismus
Dr Futurismus isch e künstlerischi und soziaali Beweegig im früeje 20. Joorhundert gsi, wo z Italie aagfange het. Es het Themene aagsproche, wo mit em domoolige Konzept vo dr Zuekumft verbunde gsi si, so wie Gschwindikäit, Technologii, Juugend und Gwaltdäätikäit, und Objekt wie s Auti, s Fluugzüüg und die industrielli Stadt. Es isch zwar vor allem en italiänischs Fenomeen gsi, es het aber äänligi Beweegige z Russland, Ängland und in andere Länder gee.

D Futuriste häi sich in alle Kunstforme usgläbt:  Moolerei,  Bildhauerei,  Döpferei,  Graafik, Broduktdisäin, Archidektuur und Innenarchidektuur, s Theater, dr Film, d Moode, Textil, d Litratuur, d Muusig und sogar d Gastronomii.D Hauptexponänte vo dr Beweegig si d Italiäner   Filippo Tommaso Marinetti, Umberto Boccioni, Carlo Carrà, Gino Severini, Giacomo Balla, Antonio Sant'Elia, Tullio Crali and dr Luigi Russolo gsi und d Russe Natalia Goncharova, Velimir Khlebnikov, und dr Vladimir Mayakovsky. Zu de wichdige Wärk in dr Litratuur ghööre em Marinetti sis Manifesto of Futurism, in dr Bildhauerei em Boccioni si Skulptur Unique Forms of Continuity in Space, und in dr Moolerei em Balla si Abstract Speed + Sound. Dr Futurismus het Iifluss ghaa uf anderi Beweegige wie d Art déco, dr Konstruktivismus, dr Surrealismus, Dada und zum ene gröössere Graad uf e russischi Rayonismus und dr änglisch Vortizismus.

Litratuur 
 Christa Baumgarth: Geschichte des Futurismus. Reinbek bei Hamburg 1966
 Maurizio Calvesi: Futurismus. München 1975
 Eva Hesse: Die Achse Avantgarde - Faschismus , Zürich: Arche, 1991
 Dietrich Kämper (Hrsg.): Der musikalische Futurismus. Köln 1999
 Winfried Kreutzer: Stile der portugiesischen Lyrik im 20. Jahrhundert. Münster 1980, ISBN 3-402-05477-9
 Norbert Nobis (Hrsg.): Der Lärm der Strasse – Italienischer Futurismus 1909–1918. Mazotta: Mailand 2001  ISBN 88-202-1454-7
 Hansgeorg Schmidt-Bergmann: Futurismus – Geschichte, Ästhetik, Dokumente. Reinbek bei Hamburg 1993, ISBN 3-499-55535-2
 Regina Strobel-Koop: Geschichte und Theorie des italienischen Futurismus – Literatur, Kunst und Faschismus. Saarbrücken 2008, ISBN 978-3-8364-8657-6
 Caroline Tisdall, Angelo Bozzola: Futurism. London 2000, ISBN 0-500-20159-5
 Winfried Wehle: Entgrenzung ins Transhumane: über mythische Leere und mediale Fülle in futuristischer Kunst, in: Yasmin Hoffmann (Hrsg.): Alte Mythen, neue Medien, Heidelberg 2005, S. 89–109. PDF
 Valeri Scherstjanoi: Mein Futurismus. Berlin 2011, ISBN 978-3-88221-618-9

Weblingg 

 http://www.sterneck.net/musik/futurismus/index.php – Muusig im Futurismus, vor allem z Russland
 http://www.rodoni.ch/busoni/pitturafuturista/futurismus.html – Muusig im Futurismus z Italie
 https://web.archive.org/web/20071007041822/http://www.paginadelleidee.net/5_futurismo/futurismo2.htm – Im Marinetti si Diskurs mit de Venezianer
 http://www.rebel.net/~futurist/ – Futuristischi Architektur (italiänisch/änglisch)
 http://einestages.spiegel.de/static/topicalbumbackground/3695/_wir_wollen_den_krieg_verherrlichen.html – Überblicksartikel
 Viva il Futurismo! (Daagigsakte)

 
Muusiggschicht
Kunst vo der Modärne